Alex Pereira

Aleksandras Pereira (, g. 1987 m. liepos 7 d.) – Brazilijos mišrių kovos menų kovotojas, kikboksininkas ir boksininkas, kovojantis UFC organizacijoje. 

Ūgis 1,93 m, svoris 93 kg. Jis yra buvęs Glory organizacijos kikbokso vidutinio ir pusiau sunkaus svorio kategorijų čempionas. Kikbokso karjeroje turi 33 pergales, mišrių kovos menų – 12.

 Karjera 

 Kikbokso karjera 
Pradėjo kikbokso karjerą vietiniuose, San Paulo, turnyruose. 2014 m. laimėjo Zagrebe vykusį Glory „Middleweight Contender“ turnyrą pusfinalyje nokautu įveikęs amerikietį Dustin Jacoby ir finaluose teisėjų nuosprendžiu įveikus armėną Sahak Parparyan.https://www.sherdog.com/news/news/Remy-Bonjasky-Walks-Away-With-Controversial-Decision-Over-Cro-Cop-at-Glory-14-64837https://web.archive.org/web/20150320222722/http://www.muaythaiauthority.com/2014/03/glory-14-results-and-recap.html

2017 m. rugsėjo 16 d. vienbalsiu teisėjų nuosprendžiu laimėjo prieš Simon Marcus ir tapo Glory vidutinio svorio kategorijos čempionu.https://combatpress.com/2017/10/glory-46-china-results/ Čempiono titulą jis apgynė keturis kartus ir 2019 m. rugsėjo 28 d. kovojo prieš Donegi Abena dėl pusiau sunkaus svorio kategorijos tarpinio čempiono diržo. Trečiajame raunde taikliu šoniniu smūgiu iš kairės rankos nokautavo priešininką.https://bloodyelbow.com/2019/10/01/glory-68-results-alex-pereira-stops-donegi-abena-devastating-left-hook-kickboxing-news/

2019 m. gruodžio 21 d. kovoje prieš turką Ertuğrul Bayrak, pirmojo raundo pabaigoje nokautavęs priešininką penktą kartą apgynė savo vidutinio svorio kategorijos čempiono titulą.https://patadaalta.com/alex-pereira-vs-ertugrul-bayrak-glory-collision-2/

2021 m. sausio 30 d. A. Pereirai buvo suteikta galimybė kautis prieš rusą Artem Vakhitov dėl pusiau sunkaus svorio kategorijos čempiono titulo. Dvikovą laimėjo teisėju nuosprendžiuhttps://patadaalta.com/alex-pereira-vs-ertugrul-bayrak-glory-collision-2/ ir tapo pirmuoju kovotoju Glory organizacijos istorijoje, kuris buvo čempionas dvejose skirtingose svorio kategorijose vienu metu.https://web.archive.org/web/20210130223949/https://kickboxingz.com/glory-77-results-vakhitov-pereira

Dvikovos revanšas įvyko 2021 m. rugsėjo 4 d., kurį A. Pereira pralaimėjo teisėjų nuosprendžiu.https://web.archive.org/web/20210905044102/https://www.gnp1.de/thai-kickboxen/news/glory-78-ergebnisse-wrzosek-mit-sensations-knockout-drei-neue-champions

 Mišrių kovos menų karjera 

 Ankstyvoji karjera 
Pradėjo mišrių kovos menų karjerą 2015 m. spalio 24 d. dvikovoje prieš Quemuel Ottoni. A. Pereira pralaimėjo dvikovą trečiajame raunde priešininkui jį užsmaugus.https://web.archive.org/web/20221122132136/https://www.sherdog.com/events/JF-Jungle-Fight-82-47859 Jis laimėjo sekančias tris dvikovas.

 UFC 
2021 m. rugsėjo 3 d. jis pasirašė sutartį su UFC, o lapkričio 6 d. debiutavo organizacijoje dvikovoje prieš graiką Andreas Michailidis.https://www.mmafighting.com/2021/9/3/22656255/glory-champion-alex-pereira-targeted-ufc-268-debut-andreas-michailidis-mma  A. Pereira dominavo priešininką ir antrojo raundo pradžioje taikliais kelio ir rankų smūgiais nokautavo priešininką.https://cagesidepress.com/2021/11/06/ufc-268-results-alex-pereira-vs-andreas-michailidis/

A. Pereira laimėjo sekančias tris dvikovas, įskaitant prieš būsimą svorio kategorijos čempioną Šoną Striklandąhttps://cagesidepress.com/2022/07/02/ufc-276-sean-strickland-vs-alex-pereira/, ir jam buvo suteikta galimybė kautis prieš tuometinį čempioną Izraelį Adesaniją 2022 m. lapkričio 12 d. Nors dvikova buvo įtempta, A. Pereira penktajame raunde nokautavo čempioną ir tapo UFC vidutinio svorio kategorijos čempionu.https://cagesidepress.com/2022/11/13/ufc-281-israel-adesanya-vs-alex-pereira/

2023 m. balandžio 8 d. įvyko dvikovos revanšas, tačiau šįkart I. Adesanija jį nokautavo ir atsikovojo čempiono titulą.https://cagesidepress.com/2023/04/09/ufc-287-alex-pereira-vs-israel-adesanya/

Jis perėjo į pusiau sunkaus svorio kategoriją ir 2023 m. liepos 29 d. kovojo prieš buvusį svorio kategorijos čempioną Janą Blachovičių. A. Pereira laimėjo teisėjų nuosprendžiu.https://cagesidepress.com/2023/07/30/ufc-291-alex-pereira-defeats-jan-blachowicz-close-split-decision/

2023 m. lapkričio 11 d. jis kovėsi su Jiriu Prochazku dėl pusiau sunkaus svorio kategorijos čempiono titulo. Antrajame raunde nokautavęs priešininką tapo svorio kategorijos čempionu.https://cagesidepress.com/2023/11/12/ufc-295-alex-pereira-finishes-jiri-prochazka-in-main-event-stoppage-questioned/

2024 m. balandžio 13 d. jis sėkmingai apgynė čempiono titulą kovoje prieš Džamalą Hilą. Pereira pirmajame raunde šoniniu smūgiu nokautavo priešininką.https://cagesidepress.com/2024/04/14/alex-pereira-sleeps-jamahal-hill-to-close-out-ufc-300/

Birželio 29 d. apgynė čempiono titulą antrajame raunde nokautavus Jirį Prochazką.https://cagesidepress.com/2024/06/30/ufc-303-alex-pereira-shines-stops-jiri-prochazka-again-in-rematch/

Spalio 5 d. ketvirtajame raunde nokautavo Khalil Rountree Jr. ir Pereira trečią kartą apgynė čempiono titulą.https://cagesidepress.com/2024/10/06/ufc-307-alex-pereira-overcomes-early-adversity-batters-khalil-rountree-jr/

 Asmeninis gyvenimas 
A. Pereira turi du sūnus. Jaunesnė sesė – taip pat kikboksininkė, kovojanti Glory organizacijoje.https://www.glorykickboxing.com/fighters/aline-pereira:8f9d15bf-af89-4952-ac1e-eab9a5374ebe

 Profesionalus rekordas 

 Mišrių kovos menų rekordas 
15 dvikovų12 pergalių3 pralaimėjimaiNokautu101Atlikus skausmingą veiksmą01Teisėjų nuosprendžiu21

 Kikbokso rekordas 
40 dvikovų33 pergalės7 pralaimėjimaiNokautu212Teisėjų nuosprendžiu125

 Bokso rekordas 
1 dvikova1 pergalė0 pralaimėjimųNokautu10Teisėjų nuosprendžiu00

 Nuorodos 

 A. Pereiros mišrių kovos menų profilis
 A. Pereiros kikbokso profilis
 A. Pereiros bokso profilis

 Išnašos 

Kategorija:Brazilijos mišrių kovos menų kovotojai
Kategorija:UFC kovotojai